Musanın övladları

Musanın övladları () — Ərgün Poyraz tərəfindən yazılmış, 2007-ci ildə nəşr olunan və əsasən Rəcəb Tayyib Ərdoğanı, eyni zamanda onun həyat yoldaşı Əminə Ərdoğanı və Ədalət və İnkişaf Partiyasını (AKP) hədəf alan antisemit kitab.

 Zəmin 
Ərgün Poyraz keçmişdə əsasən Rəcəb Tayyib Ərdoğan və Əminə Ərdoğanı, eyni zamanda AKP, Abdullah Gül, Bülənt Arınc, Dəniz Baykal və Fətullah Güləni hədəf alan bir çox başqa kitablar yazmışdır. O, həmin şəxsləri ABŞ və İsrail üçün agentlikdə və ya onlara işləyən gizli yəhudi olmaqda ittiham etmişdi.Zaman, 8 March 2013, Hocaefendi’ye iftiradan tazminat ödeyecek  Today's Zaman, 17 August 2010, Baykal affair document found on Ergenekon suspect’s computer 

 Məzmunu 
Kitabda Rəcəb Tayyib Ərdoğan və Əminə Ərdoğan İsrail kəşfiyyatı ilə əməkdaşlıq edən kripto-yəhudi olmaqda, özlərini türk kimi təqdim edərək türk sekulyarizmini zəiflətmək üçün islamçılığı qəsdən artıraraq türk cəmiyyətini daxildən məhv etməkdə və öz növbəsində din vasitəsilə türkləri asanlıqla manipulyasiyaya məruz qoymaqda ittiham olunurdular.  Kitabda həmçinin, Rəcəb Tayyib Ərdoğanın özünün və həyat yoldaşının türk olmayan mənşəyini qürurla bəyan etdiyi və özlərini türk hesab etmədiyi müxtəlif məqamlarda sitat gətirilmişdir. Ərdoğanın Türkiyə və onun qurulmasına qarşı düşmənçilik ifadələri də yer almışdır. Onun yəhudi təşkilatları ilə əlaqələri də qeyd edilmişdir. Kitaba görə, Ərdoğan ictimaiyyəti müsəlman türk vətənpərvəri olduğuna inandırmaq üçün geniş tədbirlər görür. ABŞ və Birləşmiş Krallıq Türkiyəyə qarşı işlərində Ərdoğan və İsrailə kömək etməkdə günahlandırılmışdır.

 Qəbulu 
Kitabın nəşrindən sonra Ərgün Poyraz karyerasında dönüş nöqtəsi ilə üzləşmişdi, çünki əvvəllər Türkiyə rəsmiləri ilə heç vaxt problem yaşamamışdı. Rəcəb Tayyib Ərdoğan Poyrazı məhkəməyə vermiş və 4 min lirə qazanmışdır. Hökmdə Poyraz və kitabı nəşr edən şirkətə də 20 min lirə təzminat ödəməsi və kitabın bütün nəşrlərinin dayandırılması tələb edilmişdir.

Ərgün Poyraz kitab çıxdıqdan dərhal sonra aldığı təhdidlər, eləcə də həyatına dair qorxular səbəbindən Jandarma mühafizəsinə keçməli olmuşdur. Beşiktaş Baş Prokurorluğunun əmrindən sonra jandarmın mühafizəsi altında onun evinə gedən polislər onu 27 iyul 2007-ci ildə həbs etmişdilər. Həmin həftə Ərdoğanı tənqid edən yazılar dərc edən İsmayıl Yıldız da həbs edilmiş, Ərdoğan Yıldıza qarşı 60 ayrı iddia qaldırmışdır. Vəkili Poyraz və Yıldızın həbslərinin Ərdoğanı tənqid edənləri hədəf alan eyni əməliyyatın bir hissəsi olduğunu iddia etmişdir, lakin Poyrazın həbsinə səbəb onun "Ergenekon" işində əli olması olmuşdur. Poyraz həbsdə qalmış və 2013-cü ildə 29 il həbs cəzasına məhkum edilmişdir. O, və 6 ildən çox həbsdə qaldıqdan sonra 2014-cü ildə azadlığa çıxmışdır.

 İstinadlar 

Kateqoriya:Rəcəb Tayyib Ərdoğan
Kateqoriya:Yəhudilər haqqında konspirasiya nəzəriyyələri